Source: https://zzum.ro/2020/05/09/cu-cat-a-scazut-numarul-amenzilor-dupa-ce-au-fost-declarate-neconstitutionale-cum-se-reflecta-decizia-ccr-in-activitatea-politiei/
Timestamp: 2020-07-06 05:18:32+00:00

Document:
Cu cât a scăzut numărul amenzilor după ce au fost declarate neconstituționale. Cum se reflectă decizia CCR în activitatea poliției – ZZum.Ro
Numărul și valoarea amenzilor date de polițiști pentru încălcarea ordonanțelor militare a scăzut drastic după decizia CCR prin care a fost declarat neconstituțional articolul de lege care stabilea sancțiunile și valoarea lor. Dacă înainte de decizia Curții Constituționale poliția dădea cel puțin 3.500 de amenzi pe zi, uneori chiar peste 5.500, după decizie numărul amenzilor a scăzut sub 1.000 pe zi. Și valoarea medie a sancțiunilor a scăzut abrupt, s-a înjumătățit.
Înainte de decizia Curții Constituționale de pe 6 mai, când articolul de lege prin care au fost stabilite aceste amenzi a fost declarat neconstituțional, polițiștii dădeau zilnic mii de amenzi. România se afla în topul țărilor europene în privință numărului de amenzi date, dar și în privința cuantumului amenzii minime, raportată la salariul mediu net pe economie: 2.000 de lei amenda minimă, față de 3.200 de lei salariul mediu net.
La începutul lunii mai, în România se dăduseră peste 300.000 de amenzi, în valoare totală de peste 120 de milioane de euro. În majoritatea zilelor cel puțin 5.000 de români erau sancționați pentru nerespectarea măsurilor „privind restricţionarea circulaţiei”, potrivit rapoartelor trimise de Grupul de Comunicare Strategică.
Decizia CCR a avut un rol descurajator în aplicarea amenzilor, după se vede din aceleași date. În primul interval complet de 24 de ore după decizia CCR, 7 mai ora 13.00 – 8 mai ora 13.00, polițiștii au depistat 871 de persoane care nu au respectat restricțiile de circulație. O zi mai târziu, 8 mai ora 13.00 – 9 mai ora 13.00, numărul persoanelor a scăzut și mai mult: 444 de români prinși circulând fără un motiv întemeiat.
Trebuie menționat că, până la motivarea deciziei CCR și publicarea ei în Monitorul Oficial, articolul de lege care stabilește amenzile și valoare lor este în vigoare, deci poliția poate da în continuare amenzi. Întrebarea care se pune este dacă mai are rost. Juriștii spun că este de ajuns ca cei care au fost și vor mai fi amendați să conteste sancțiunile în instanță.
Comparând aceste cifre cu cele de dinainte 6 mai, vedem efectul deciziei CCR în activitatea poliției. Pe 6 mai, polițiștii raportaseră 3.592 de persoane care au încălcat ordonanțele militare. Pe 5 mai – 3.709 persoane. În zilele anterioare, numărul acestora depășea pragul de 5.000, cu recordul de 5.834 raportate pe 3 mai (români amendați în intervalul sâmbătă, 2 mai – duminică 3 mai). În intervalul precedent, 1 mai – 2 mai, fuseseră sancționați 5.477 de români.
Nu numai numărul amenzilor a scăzut, ci și valoarea lor. Dacă la începutul lunii valoarea medie a amenzilor aplicate se apropia de 2.000 de lei, cât este amenda minimă, în zilele de după decizia CCR valoarea medie s-a înjumătățit, în jurul valorii de 1.000 de lei.
Faptul că valoarea medie a amenzilor date într-o zi, raportată la numărul persoanelor prinse de polițiști că încalcă ordonanțele militare, este mai mică decât valoarea minimă a amenzii (2.000 de lei), se explică prin faptul că nu toți cei prinși primesc amendă, unii primesc doar avertisment. Și ministrul de Interne Marcel Vela a făcut referire la aplicarea unor avertismente în loc de amenzi, vineri seară, la Digi24.
Evoluția amenzilor date de poliție în luna mai
444 persoane depistate – total amenzi 390.000 de lei
Amenda medie – 878 de lei
871 persoane depistate – total amenzi 968.615 de lei
Amenda medie – 1.112 lei
3.055 persoane depistate – total amenzi 5.110.730 de lei
Amenda medie – 1.672 de lei
6 mai (Decizia CCR)
3.592 persoane depistate – total amenzi 6.022.952 de lei
Amenda medie – 1.676 de lei
3.709 persoane depistate – total amenzi 6.795.810 lei
Amenda medie – 1.832 de lei
5.374 persoane depistate – total amenzi 9.592.770 de lei
Amenda medie – 1.785 lei
5.834 persoane depistate – total amenzi 11.142.285 de lei
Amenda medie – 1.909 lei
5.477 persoane depistate – total amenzi 9.466.700 de lei
Amenda medie – 1.728
3.957 persoane depistate – total amenzi 7.066.342 de lei
Previous Article Apelul lui Klaus Iohannis înainte de 15 mai: Să nu dăm cu piciorul la ce am realizat în ultimele două luni cu mari sacrificii
Next Article Coronavirus România, INFORMAȚII OFICIALE: 15.362 de infecții, dintre care 952 de morți din cauza COVID-19

References: CCR 
 CCR 
 CCR 
 CCR 
 CCR 
 CCR